2019-tõl megszûnhet a határellenõrzés Albánia és Koszovó között
Pandeli Majko albán diaszpóraügyi miniszter szerint Albánia és Koszovó között 2019-tõl megszûnik a határellenõrzés. Szerbia szerint viszont a kijelentés komolytalan, csak tovább növeli a feszültséget a balkánon.
Majko az Albán Diaszpóra Napja alkalmából tartott ünnepségen jelentette be a hírt. A rendezvényen részt vett Hashim Thaci koszovói elnök és Ramush Haradinaj koszovói miniszterelnök, de nem kommentálták Edi Rama albán kormányfõ döntését.

Marko Djuric, a szerb kormány Koszovó-ügyi irodájának vezetõje komolytalannak és felelõtlennek minõsítette Majko nyilatkozatát, amely szerinte csak a térségbeli feszültséget növelné.

Aleksandar Vucic szerb államfõ fõtitkárát, Nikola Selakovicet már korábban is aggasztotta az, hogyAlbánia és Koszovó vámuniót hoznak létre.

A koszovói parlament eközben megszavazta a vámok eltörlését az Albániával közös határon, és a határátkelõk ellenõrzését is megszüntetik.

Edi Rama már februárban, a koszovói függetlenség kikiáltásának 10. évfordulóján is felvetette az albán-koszovói közös külpolitika ötletét, és nem zárta ki a közös elnökválasztás lehetõségét sem.

Koszovó 2008-ban kiáltotta ki függetlenségét Szerbiától, ám Belgrád ezt azóta sem hajlandó elismerni, és továbbra is saját déli tartományának tekinti a zömében albánok lakta területet.
Szerbia Albánia Koszovó